86/473/ETY: Komission päätös, tehty 10 päivänä syyskuuta 1986, luettelosta Uruguayn laitoksista, joista lihavalmisteiden tuonti yhteisöön sallitaan



Virallinen lehti nro L 279 , 30/09/1986 s. 0053 - 0054

Suomenk. erityispainos Alue 3 Nide 22 s. 0003

Ruotsink. erityispainos Alue 3 Nide 22 s. 0003



KOMISSION PÄÄTÖS, tehty 10 päivänä syyskuuta 1986, luettelosta Uruguayn laitoksista, joista lihavalmisteiden tuonti yhteisöön sallitaan (86/473/ETY) EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon terveyttä koskevista kysymyksistä yhteisön sisäisessä lihavalmisteiden kaupassa 21 päivänä joulukuuta 1976 annetun neuvoston direktiivin 77/99/ETY(1), sellaisena kuin se on viimeksi muutettuna asetuksella (ETY) N:o 3768/85(2), ja erityisesti sen 17 artiklan 1 kohdan, sekä katsoo, että direktiivin 77/99/ETY 17 artiklan 1 kohdan mukaisesti on vahvistettava luettelot kolmansien maiden laitoksista, joista lihavalmisteiden tuonti yhteisöön sallitaan; näiden laitosten on täytettävä mainitun direktiivin liitteessä tarkoitetut edellytykset, Uruguay on toimittanut luettelon laitoksista, jotka saavat viedä yhteisöön naudanlihasäilykkeitä, joille on tehty täydellinen lämpökäsittely, ja vähintään 80 °C:n sisälämpötilassa lämpökäsiteltyä jäädytettyä kypsennettyä naudanlihaa, näissä laitoksissa on suoritettu paikalla tehtävä yhteisön tarkastus, niissä on riittävä hygienian taso ja ne voidaan siten hyväksyä mainitun direktiivin 17 artiklan 1 kohdan mukaisesti vahvistettuun alkuluetteloon laitoksista, joista lihavalmisteiden tuonti voidaan sallia, tämä päätös perustuu tällä hetkellä voimassa olevaan kolmansista maista tulevaan tuontiin sovellettavaan yhteisön lainsäädäntöön; tämän vuoksi päätös olisi otettava uudelleen tarkasteltavaksi heti, kun kyseistä lainsäädäntöä muutetaan tai täydennetään, lisäksi direktiivin 77/99/ETY 17 artiklan 1 kohdan mukaan säännökset, joita jäsenvaltiot toisaalla soveltavat lihavalmisteiden tuontiin kolmansista maista, eivät saa olla edullisempia kuin yhteisön sisäistä kauppaa koskevat säännökset; tässä yhteydessä olisi palautettava mieleen, että tämän päätöksen liitteenä olevassa luettelossa mainituista laitoksista tulevien lihavalmisteiden tuontiin sovelletaan edelleen muuta eläinlääkintäalan lainsäädäntöä, erityisesti eläinten terveyttä koskevaa, sekä perustamissopimuksen yleisiä määräyksiä, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla 1. Jäsenvaltiot voivat sallia lihavalmisteiden tuonnin Uruguaysta ainoastaan liitteessä mainituista laitoksista ja kyseisen liitteen mukaisesti. 2. Edellä 1 kohdassa tarkoitetut lihavalmisteet on valmistettava tuoreesta lihasta, joka on peräisin neuvoston direktiivien 64/433/ETY(3) tai 72/462/ETY(4) mukaisesti hyväksytyistä laitoksista. 3. Edellä 1 kohdassa tarkoitetuista laitoksista tulevaan tuontiin sovelletaan muita eläinlääkintäalan säännöksiä erityisesti siltä osin kuin on kyse eläinten terveydestä. 2 artikla Tätä päätöstä sovelletaan 15 päivästä syyskuuta 1986. 3 artikla Tämä päätös otetaan uudelleen tarkasteltavaksi ja muutetaan mahdollisesti ennen 16 päivää huhtikuuta 1987. 4 artikla Tämä päätös on osoitettu kaikille jäsenvaltioille. Tehty Brysselissä 10 päivänä syyskuuta 1986. Komission puolesta Frans ANDRIESSEN Varapuheenjohtaja (1) EYVL N:o L 26, 31.12.1977, s. 85 (2) EYVL N:o L 362, 31.12.1985, s. 8 (3) EYVL N:o L 121, 29.7.1964, s. 2012/64 (4) EYVL N:o L 302, 31.12.1972, s. 28 LIITE LAITOSLUETTELO >TAULUKON PAIKKA>